Reidun Kavli Sirevåg

Reidun Kavli Sirevåg (født 1939) er en norsk biolog og professor emerita, som har cellebiologi og mikrobiologi som spesialfelt.

I 1962 fullførte hun cand.mag.-graden ved Universitetet i Oslo (UiO). Deretter studerte hun i USA, der hun i 1969 tok mastergrad ved Vassar College i New York. (1969). I 1977 avla hun dr.philos-graden ved Universitetet i Oslo.«Kongelig heder til Reidun Kavli Sirevåg», Det Norske Videnskaps-Akademi.

Sirevåg arbeidet ved Ris skole 1962-1966 og ved Oslo lærerskole 1974-1978. Hun arbeidet deretter ved Institutt for biologi ved UiO og ble utnevnt til professor i mikrobiologi ved UiO i 1988. Hun har også hatt lengre opphold ved Harvard University og University of California.85 års omtale i Aftenposten 30. nov. 2024 Fra 2001 til 2009 var hun generalsekretær i Det Norske Videnskaps-Akademi.

Sirevåg ble i 2012 utnevnt til ridder av 1. klasse av St. Olavs Orden for sitt virke for norsk vitenskap.Tildelinger - Reidun Kavli Sirevåg - kongehuset.no I 2019 ble hun tildelt Norsk Biologforenings Bonneviepris som tildeles personer "som på en særdeles fordelaktig måte har fremhevet biologifaget i norsk offentlighet eller i norsk skole".

 Referanser 

 Eksterne lenker 
 Presentasjon, fra UiO
 «Akademiets førstedame», intervju i Apollon (2007)

Kategori:Norske biologer
Kategori:Professorer ved Universitetet i Oslo
Kategori:Medlemmer av Det Norske Videnskaps-Akademi
Kategori:Riddere av 1. klasse av St. Olavs Orden
Kategori:Personer fra Stavanger kommune